એસ્થર મૅકવૅ

બ્રેક્સિટ સેક્રેટરી ડૉમિનિક રાબે રાજીનામું આપી દેતા રાજકીય ક્ષેત્રે ચર્ચાનો વિષય બન્યો હતો. 

ડૉમિનિક રાબે કહ્યું કે તેઓ યુરોપિયન યુનિયન સાથેના યૂકેના બ્રેક્સિટ કરાર અંગે વિવેકબુદ્ધીથી સમર્થન આપી શકે એમ નથી.

ડૉમિનિક રાબના રાજીનામા બાદ પેન્શન સેક્રેટરી એસ્થર મૅકવૅ અને જુનિયર બ્રેક્સિટ મંત્રી સુએલા બ્રેવરમૅને પણ રાજીનામાં આપ્યાં હતાં.

વડાં પ્રધાન થૅરેસા મૅએ બ્રેક્સિટ ડીલ મામલે કૅબિનેટના સમર્થનની જાહેરાત કરી, તેના થોડા જ કલાકોમાં મંત્રીઓએ રાજીનામાં આપ્યાં હતાં.

બ્રિટનની સરકારના કૅબિનેટ મંત્રીઓએ પાંચ કલાકની લાંબી ચર્ચા બાદ બ્રિટનના યુરોપીય સંઘની બહાર જવા સંબંધિત એક કરારના પ્રસ્તાવિત ડ્રાફ્ટ પર મહોર લગાવી દીધી છે. 

લંડનમાં થયેલી આ બેઠકમાં કૅબિનેટે ભવિષ્યમાં બ્રિટન અને યુરોપના દેશો વચ્ચેના સંબંધોના મામલે એક રાજકીય ઘોષણાપત્ર પર મહોર લગાવી છે. 

આ મામલે જાણકારી આપતા 10 ડાઉનિંગ સ્ટ્રીટની સામે વડાં પ્રધાન થેરેસા મેએ કહ્યું કે આ એક નિર્ણાયક ફેંસલો છે અને તેમને પૂરો ભરોસો છે કે આ દેશના હિતમાં છે. 

થેરેસા મેએ કહ્યું કે આ સમજૂતિથી દેશમાં નોકરીઓ બચશે અને દેશની સુરક્ષા તથા બંધારણીય એકતા માટે આ મદદરૂપ થશે. તેમાં બ્રિટનને પોતાની સીમાઓ અને કાયદા પર નિયંત્રણ હાંસલ થશે.  

તેમણે કહ્યું કે આ ડ્રાફ્ટ પર વિચાર કરતી વખતે મુશ્કેલ સવાલો સામે આવ્યા. જેવા કે ઉત્તર આયર્લૅન્ડ અને આયર્લૅન્ડની વચ્ચેની સીમા સંબંધિત નિયમો સાથે જોડાયેલા સવાલો. 

ગુરુવારે થેરેસા મે બ્રિટનની સંસદમાં આ ફેંસલા મામલે નિવેદન આપશે. 

જોકે, આ ડ્રાફ્ટને લઈને વડા પ્રધાન થેરેસા મેએ વિરોધનો પણ સામનો કરવો પડ્યો છે. 

કેટલાક વિપક્ષોએ આ પ્રસ્તાવિત ડ્રાફ્ટની ટીકા પણ કરી છે. 

લેબર પાર્ટીના મંત્રી જેરેમી કૉર્બિનનું કહેવું છે, "સંસદમાં આ મામલો અડધા રસ્તે જ રોકાઈ શકે છે."

યુરોપીય સંઘની પ્રતિક્રિયા 

આ પહેલાં બ્રસેલ્સમાં થઈ રહેલી યુરોપીય સંઘમાં સામેલ 27 દેશોના રાજદૂતની એક મહત્ત્વની બેઠક બ્રેક્સિટ સમજૂતિ પર પ્રસ્તાવિત ડ્રાફ્ટ પર કોઈ ચર્ચા વિના જ ખતમ થઈ ગઈ હતી. 

જોકે, હવે બ્રિટનની સંસદના આ ચુકાદા બાદ બ્રેક્સિટ પર યુરોપીય સંઘના મુખ્ય મધ્યસ્થ માઇકલ બાર્નિયરે કહ્યું છે કે આ બંને પક્ષોના હિતમાં હશે. 

તેમણે કહ્યું, "2020 જુલાઈ સુધી આવું કરવું શક્ય નહીં બને અને આ માટે સમયસીમા આગળ વધી શકે છે."

"જો ત્યાં સુધી આ પ્રક્રિયા પૂર્ણ ના કરી શકાય તો અમારે બૅક-અપ પ્લાન લાગુ... \n\nમને ઉપરના લેખ માટે સારું શીર્ષક આપો.
યુરોપીયન સંઘની બહાર જવાના ડ્રાફ્ટ પર કૅબિનેટની મહોર બાદ મંત્રીઓનાં રાજીનામાં